section_heading: Mistično iskustvo u Novalji
paragraph_text: Sudac je pojavu opisao kao "sunce oko kojeg je bio krug duginih boja" a između sunca i ruba duge bio je "ljubičasti krug koji je titrao", dok su se preko "cijelog neba pružali krakovi križa". Oboje su kleknuli, s tim da je Sudac kleknuo licem prema toj svjetlosti, zatvorenih očiju i raširenih ruku. Dugu su molili, a ono što su osjećali opisali su kao "apsolutni i netaknuti mir". Taj znak dugo je trajao prije nego što je nestao, a njih dvoje se začudilo kada su saznali da nitko u Novalji nije primijetio isti te noći.